Ek stel graag die Sappi Voëls van Suid-Afrika, gepubliseer deur Briza Publikasies, aan u bekend. Hierdie voëlgids sal u help om u waarnemingsvermoë te verskerp, het sy u voëlkyk as 'n stokperdjie beoefen, of eerder 'n toegewyde voëlkyker is. Daar is maar altyd voëls wat so eenders lyk dat 'n maklik-bruikbare gids onontbeerlik is.
Suid-Afrika is geseën met volop voëllewe - ongeveer 'n tiende van alle spesies wêrelwyd kom in Suid-Afrika voor.
Hierdie gids vergemaklik identifisering van besoekers en endemiese voëls deur middel van volkleur, hoë resolusie foto's, 'n profielgids en vier simbool groepe wat habitat, broei gewoontes, relatiewe grootte en sosiale gedrag met 'n oog op slag aandui.
Die Klankleser® voeg 'n nuwe, unieke dimensie tot voëlkyk toe. Dié elektroniese apparaat speel die spesie se roep wanneer dit op die betrokke foto in die spesie beskrywingseksies geplaas word.
Die opkoms van elektroniese media het 'n voortslepende debat oor gedrukte media versus elektroniese media ontketen. Sappi se standpunt is dat die een nie die ander noodwendig uitsluit nie en dat die eienskappe van elk gesamentlik voordelig benut moet word. Hierdie publikasie pakket is 'n uitstekende voorbeeld van gekombineerde gedrukte en elektroniese media wat vir die voëlkyker in besonder, asook die algemene publiek, 'n nuwe ondervinding oor voëls en voëlkyk bied.